Super Quick

Super Quick er et norsk gameshow og pengespill som gikk på TVNorge fra 1993 til 1995. Jarl Goli og Ingrid Martens Larsen var programleder den første tiden, deretter Benny Borg (sammen med Larsen).Aftenposten Aften - Bennys debut (6.1.1994, s.21) Programmet ble lansert av Quicklotteriene i samarbeid med TVNorgeQuicklodd - Om Quicklotteriene  (besøkt oktober 2015) og ble delvis skapt som et mottrekk til TV 2s  «TV-flax» i programmet Scene 2.Aftenposten - TVNorge satser på nytt lotteri (17.12.1992, s.2) Programmet ble sendt på torsdager.

Inntektene gikk til veldedige organisasjoner, blant annet Norges Handikapforbund.

Konsept
I dette gameshowet kunne deltakerne vinne store pengesummer, forutsatt at man hadde kjøpt skrapelodd til 10 kr per stk. Kjøpte man skraplodd uten TV-symboler var topp-premien på 250 000. Skrapte man frem tre TV-symboler så kunne man sende en gjenparten av loddet til Quick og man ble med i en trekning om en plass i studio under programmet. Da var man garantert minst en premie og man hadde en mulighet til å vinne en jackpot av ubegrenset størrelse. Hver sending inneholdt flere konkurranser. En av dem var den såkalte «pengedusjen» der to stykker skulle forsøke fange så mange pengesedler som mulig innenfor en gitt tidsramme. Programmet inneholdt også underholdningsinnslag fra norske artister.

Etter 25 sendinger vant en person hovedgevinsten på 4,2 millioner kr.Aftenposten weekend - Fikk jackpot på TVNorge (30.7.1993, s.9)

Programmet var nær ved å bli stanset av Justisdepartementet like før premieren på grunn av uklarheter rundt lotteriet.Aftenposten - Super Quick blir revurdert (30.12.1992, s.4)

Avvikling
Super Quick ble avviklet i juni 1995, men deler av spillet ble i en kort periode videreført i programmet Ta kvelden, som hadde oppstart høsten 1995.

Seertall og mottagelse
Programmet hadde jevnt over gode seertall. Premieren ble sett av 351 000.VG - TV-børsen (19.01.1993 - Side: 51)

VGs TV-anmelder var hard og omtalte premieren som «forferdelig dårlig» og at det var «surr og rot fra ende til annen».VG - QUICK-START BLE BARE ROT (15.01.1993 - Side: 40) Aftenpostens kritiker poengterte noe av det samme og mente programmet burde ha gjennomgått en generalprøve før det gikk direkte på lufta.Aftenposten - Høyt spill og fullt kaos (15.1.1993, s.13)

Referanser

Kategori:Norske gameshow
Kategori:TV-produksjoner på TVNorge
Kategori:Norske TV-produksjoner fra 1990-årene